Birger Andreas Myrstad

Birger Andreas Myrstad (født 1951) er en norsk politimann. Han var en profilert skikkelse i 1980- og 1990-årene gjennom det forebyggende arbeidet sitt mot trafikkulykker og narkotika, der han stod bak kampanjene «Det er ikke tøft å være død» og «Fra bagatell til helvete». 

Myrstad var president for den norske avdelingen av International Police Association (IPA) fra 1995 til 2004.

 Liv  og virke 

Myrstad er født i Namsos. Han startet i politiet i 1973, og kom til Trondheim i 1977. Han drev forebyggende arbeid i Trondheim og senere Sør-Trøndelag politidistrikt. Han tok i 1980 initiativ til «MC-kontakt 80», et samarbeidsprosjekt med motorsykkelungdommen i Trondheim. Sammen med tidligere fotballspiller Arne Dokken startet han kampanjen «Ikke tøft å være død» i 1985.«En idealistisk purk», Nidaros 27. februar 1988. Han var opphavsmann til prosjektene «Fra bagatell til helvete» i 1987 og Trygghet i symfoni i 2008.  

Han ble i 1991 portrettert i NRK fjernsynet, i et 40 minutter langt program med tittelen Det gjelder livet: Et møte med politimannen Birger Andreas Myrstad. Myrstad ble der presentert som en foregangsmann i forebyggende arbeid.  

Myrstad var president for International Police Association (IPA) Norsk seksjon i tiden 1995 til 2004.«Politi fra hele verden til Trondheim», NTB-melding gjengitt på Nrk.no 10. april 2003. 

Sammen med Tore Strømøy er han forfatter av bokserien Det gjelder livet med åtte utgivelser fra 1996 til 2012. Bøkene er opplyst å ha et salgstall på over 100 000 totalt.«Tore om sterke møter med liv og mennesker», Hitra–Frøya 8. november 2009, side 11. Bøkene er for øvrig registrert i Nasjonalbibliotekets system. 

Etter at han gikk av med pensjon i 2009 drev Myrstad enkeltmannsforetaket Trygg 24-7.

 Utmerkelser 

 Sør-Trøndelag fylkes trafikksikkerhetspris 1986«'Ikke tøft å være død' fikk trafikksikkerhetsprisen», Opdalingen 19. desember 1986.
 Norsk Bilbransjeforbunds trafikksikkerhetspris 1987 sammen med Arne Dokken og Jon Steinar KvaaleTrafikken & vi, nr. 3, 1988, side 18.
 Trygg Trafikks gullnål 1988
 Trondheim journalistforening, Honnørprisen 1989Trondhjems journalistforening 90 år (1992), side 22.
 Kiwanis International District Nordens ærespris 1989Adresseavisen 30. august 1989, side 19.
 Trondheim markedsforening, Robert Millar Prisen 1989 – tildelt «Årets markedsfører» Trondheim politikammer for forebyggende-satsingenAdresseavisen 8. mars 1990, side 44.
 KNAs «Gyldne bil» 1990Arbeider-Avisa 22. april 1991, side 7.
 Trondhjem Vest Rotaryklubbs hederspris 1990–91
 Sør-Trøndelag fylkes rusmiddelpris 1991
 NRK Da Capo-blomsten 1993
 IPA international «Certificate of Merit» og bronsemedalje 2003
 Æresmedlem IPA Norsk seksjon 2004
 Gjensidigestiftelsens diplom med  til Sør-Trøndelag politidistrikt 2008 for «Trygghet i symfoni»
 Gjensidigestiftelsens diplom med  til prosjektet «Trygghet i symfoni» 2010 
 Trygghetsprisen 2018

 Referanser 

Kategori:Norske politifolk
Kategori:Personer fra Trondheim kommune